डीएसपी ने अदालत में दर्ज करवाए बयान, एसएसपी नहीं हुए पेश
बठिंडा |थानाकोतवाली में दर्ज धोखाधड़ी के मामले में दिल्ली से अरेस्ट वारंट पर लाए आरोपी को रिहा करने के मामले में बठिंडा के डीएसपी सिटी-1 हरिंद्र सिंह ने शुक्रवार को अदालत में पेश होकर बयान दर्ज करवाए, जबकि बठिंडा के एसएसपी पेश नहीं हुए। राकेश कुमार की ओर से बठिंडा के सीजेएम की अदालत में एडवोकेट जतिंदर राय खट्टर द्वारा लगाई गई अर्जी पर वीरवार को अदालत ने सुनवाई करते हुए बठिंडा के एसएसपी स्वप्न शर्मा डीएसपी सिटी-1 हरिंद्र सिंह मान को पेश होने के आदेश दिए थे और अपना पक्ष रखने को कहा था, जिस पर हरिंद्र सिंह मान ने अदालत में पेश होकर बयान दर्ज करवाए। एडवोकेट जतिंद्र राय खट्टर ने बताया कि अब इस मामले में अगली सुनवाई 6 मार्च को होगी। राकेश कुमार की शिकायत पर थाना कोतवाली की पुलिस ने दिल्ली के रहने वाले धीरज कुमार के खिलाफ धोखाधड़ी का मामला दर्ज किया था, लेकिन आरोपी की गिरफ्तारी नहीं हुई थी। राकेश का आरोप है कि पुलिस ने आरोपी को रिहा कर दिया।
hin_Deva hin_Deva